ai4bharat/Pralekha huggingface dataset:
புவி அறிவியல் அமைச்சகம்
அறிவியலால் இயக்கப்படும் பொருளாதாரமே இந்தியாவின் எதிர்கால வளர்ச்சியை நிர்ணயிக்கும்: மத்திய அமைச்சர் டாக்டர் ஜிதேந்திர சிங்
அறிவியலால் இயக்கப்படும் பொருளாதாரமே இந்தியாவின் எதிர்கால வளர்ச்சியை நிர்ணயிக்கும் என்று மத்திய புவி அறிவியல் துறை இணை அமைச்சர் டாக்டர் ஜிதேந்திர சிங் கூறினார்.
மத்திய புவி அறிவியல் துறை அமைச்சகம் சுதந்திரத்தின் பவள விழா வார நிகழ்ச்சிக்கு ஏற்பாடு செய்தது. இதில் கடல் பொருளாதாரத்தில் ஆராய்ச்சித் தொழில்நுட்பம் மற்றும் தொடக்க நிறுவனங்களின் பங்கு குறித்து கலந்துரையாடல் நிகழ்ச்சி மத்திய இணை அமைச்சர் டாக்டர் ஜிதேந்திர சிங் உரையாற்றினார். அப்போது அவர் கூறியதாவது:
பிரதமர் மோடியின் தலைமையின் கீழ் சுதந்திர இந்தியாவின் பவளவிழா கொண்டாடப்படுகிறது. இது அறிவியல் மற்றும் தொழில்நுட்ப உணர்வுடன் அடுத்த 25 ஆண்டுகளுக்கான திட்டமிடும் நிகழ்ச்சி. அனைத்தும் உள்ளடங்கிய, நாட்டின் வளர்ச்சியில் அறிவியல் மற்றும் தொழில்நுட்பம் மிக முக்கியமானதாக இருக்கப் போகிறது. பிரதமரின் தொலைநோக்கும், உலகின் மிகப் பெரிய பிரபலத் தலைவர் என்ற அந்தஸ்தும் இந்தியாவுக்கு அசாதாரணமான கவுரவத்தை அளித்துள்ளது. அறிவியல் சார்ந்த வளர்ச்சித் திட்டங்கள் மீது தனிப்பட்ட விருப்பத்தை கொண்டுள்ள பிரதமர் மோடி, அதன் மூலமாக சாதாரண மக்களின் வாழ்க்கையில் தொடர்புடைய பயன்பாடுகளில் கவனம் செலுத்தும் வகையில் அவற்றை அமலாக்குகிறார். தேசியப் பொருளாதாரத்தில் கடல் பொருளாதாரம் துணை அமைப்பாக உள்ளது. இதில் அனைத்துக் கடல் வளங்களும் கடல்சார் துறையில் மனிதனால் ஏற்படுத்தப்பட்ட பொருளாதார உள்கட்டமைப்பு மற்றும் கடலோர மண்டலங்கள் அடங்கியுள்ளன. இது பொருளாதார வளர்ச்சியுடன் தொடர்புடைய உற்பத்தி மற்றும் சேவைகளுக்கு உதவுகிறது. இந்தியா போன்ற கடலோரத் தேசத்திற்கு கடல் பொருளாதாரம் மிகப் பெரிய சமூகப் பொருளாதார வாய்ப்பாக உள்ளது.
இந்தியாவின் கடல்கள் நமது புதையல்கள், அதனால்தான் ஆழ்கடல் திட்டத்தை பிரதமர் திரு மோடி தலைமையிலான அரசு தொடங்கியது. வேளாண் முதல் வானிலை சேவைகள், உள்நாட்டுத் தொழில்நுட்பம் மூலம் கடல் நீரைக் குடிநீராக மாற்றுதல் போன்ற சாதாரண மக்களின் தேவைகளை புவி அறிவியல் அமைச்சகம் நிறைவேற்றுகிறது.
கடலோரப் பகுதிகளில் அரிப்பை தடுக்க புதுச்சேரி கடற்கரையில் புதுமையான தொழில்நுட்பத்தை புவி அறிவியல் துறை அமைச்சகம் அறிமுகம் செய்துள்ளது. இதே போல பிற கடலோரப் பகுதிகளும் வலுப்படுத்தப்படும்.
இவ்வாறு அமைச்சர் ஜிதேந்திர சிங் கூறினார்.
-------
((Visitor Counter : 242
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங், சிங்கப்பூர் பாதுகாப்பு அமைச்சர் டாக்டர் எங் இங்க் ஹென் இடையே 5வது இந்திய-சிங்கப்பூர் பாதுகாப்பு அமைச்சர்களுக்கிடையேயான பேச்சுவார்த்தை
இன்று நடைபெற்ற ஐந்தாவது இந்திய-சிங்கப்பூர் பாதுகாப்பு அமைச்சர்களுக்கிடையேயான பேச்சுவார்த்தைக்கு சிங்கப்பூர் பாதுகாப்பு அமைச்சர் டாக்டர் எங் இங்க் ஹென் உடன் இணைந்து பாதுகாப்பு அமைச்சர் திரு ராஜ்நாத் சிங் தலைமை வகித்தார்.
தங்களது காணொலி உரையாடலின் போது, கொவிட்-19 பெருந்தொற்று ஏற்படுத்திய தடைகளுக்கிடையேயும் இரு நாடுகளுக்கிடையேயான ராணுவ ஒத்துழைப்பு நடவடிக்கைகளில் ஏற்பட்ட முன்னேற்றம் குறித்து இரு அமைச்சர்களும் திருப்தி தெரிவித்தனர்.
பெருந்தொற்றை கட்டுப்படுத்துவதற்கு சிங்கப்பூரில் எடுக்கப்பட்ட சிறப்பான நடவடிக்கைகள் குறித்தும், அவற்றுக்கு சிங்கப்பூர் ராணுவத்தினர் அளித்த பங்களிப்பு குறித்தும் திரு ராஜ்நாத் சிங் பாராட்டு தெரிவித்தார்.
கொவிட்-19-ஐ கட்டுப்படுத்துவதில் நமது ராணுவத்தினர் ஆற்றிய பங்கு குறித்து எடுத்துரைத்த அவர், வெளிநாடுகளில் இருந்த இந்தியர்கள் நாடு திரும்புவதற்கு எடுக்கப்பட்ட நடவடிக்கைகள் குறித்தும் பேசினார்.
பாராட்டுகளுக்கு நன்றி தெரிவித்த சிங்கப்பூர் பாதுகாப்பு அமைச்சர், பெருந்தொற்றை கட்டுப்படுத்துவதில் அரசின் ஒட்டுமொத்த அணுகலில் ராணுவத்தினரின் பங்கு குறித்து குறிப்பிட்டார்.
இரு நாடுகளுக்கிடையேயான வளர்ந்து வரும் ராணுவ ஒத்துழைப்பு நடவடிக்கைகள் குறித்து இரு அமைச்சர்களும் திருப்தி தெரிவித்தனர். கடந்த வருடத்தில் மேற்கொள்ளப்பட்ட இருதரப்பு ராணுவ ஒத்துழைப்பு நடவடிக்கைகள் குறித்து ஆய்வு செய்த அமைச்சர்கள், ராணுவ அளவிலும், தொழில்நுட்ப மற்றும் வர்த்தக அளவிலும் ஒத்துழைப்பை மேலும் அதிகரிக்க உறுதி பூண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1690378
பிரதமர் அலுவலகம்
உத்தரப்பிரதேசத்தின் அமேதிக்குப் பிரதமர் நாளை  பயணம்
இந்திய – ரஷ்ய ரைபிள்ஸ் நிறுவனம் நாட்டுக்கு அர்ப்பணிக்கப்படுகிறது
அமேதிக்கும், மற்ற பகுதிக்குமான பல வளர்ச்சித் திட்டங்களை பிரதமர் தொடங்கி வைக்கிறார்.
உத்தரப்பிரதேசத்தின் அமேதிக்குப் பிரதமர் திரு நரேந்திர மோடி நாளை  பயணம் மேற்கொள்வார்.
அமேதியில் கவ்ஹார் என்ற இடத்தில் இந்திய – ரஷ்ய ரைபிள்ஸ் நிறுவனத்தைப் பிரதமர் நாட்டுக்கு அர்ப்பணிப்பார்.
இந்திய – ரஷ்ய ரைபிள்ஸ் நிறுவனம் என்பது இந்தியாவின் ராணுவத் தளவாடத் தொழிற்சாலையும், ரஷ்ய நிறுவனமும் இணைந்த கூட்டு முயற்சி. இது இந்திய-ரஷ்ய ஒத்துழைப்பில் ஒரு மைல்கல் ஆகும்.
கோர்வாவில் உள்ள ராணுவத் தளவாடத் தொழிற்சாலையில் நவீன கலாஷ்னிகோவ் துப்பாக்கிகள் தயாரிக்கப்படவுள்ளன.
இந்தியாவில் உற்பத்தி என்பதன் ஒளிரும் உதாரணமான இந்தக் கூட்டு முயற்சி, நாட்டின் ஆயுதப்படைப் பிரிவுக்கு உத்வேகம் அளித்து தேசப் பாதுகாப்பை வலுப்படுத்தும். அமேதியிலும், அருகே உள்ள பகுதிகளிலும் இந்தத் தொழிற்சாலை வேலை வாய்ப்புகளையும் உருவாக்கும். உத்தரப்பிரதேச பாதுகாப்புத் தொழில் திட்டத்திற்கு இந்தக் கூட்டு முயற்சி மிகப்பெரும் உந்து சக்தியாக இருக்கும்.
பல வளர்ச்சித் திட்டங்களையும் பிரதமர் தொடங்கி வைப்பார். மின்உற்பத்தி, கல்வி, சுகாதாரம், உற்பத்திப் பிரிவுகள் ஆகியவற்றோடு இவை தொடர்புடையவை. அமேதிக்கும், அதேபோல் உத்தரப்பிரதேசத்திற்கும் இந்தத்திட்டங்கள் நேரடி பயனைத் தரும்.
கவ்ஹாரில் திரண்டிருக்கும் பொதுமக்களிடையே பிரதமர் உரையாற்றுவார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மின்னணு வழியாக ஓய்வூதியம் வழங்கு ஆணை, மூத்த குடிமக்களின் வாழ்க்கையை எளிமையாக்குகிறது: மத்திய அமைச்சர் டாக்டர் ஜிதேந்திர சிங்
அண்மையில் அறிமுகப்படுத்தப்பட்ட மின்னணு வழியாக “ஓய்வூதியம் வழங்கு ஆணை” , மூத்த குடிமக்களின் எளிமையான வாழ்க்கையை உறுதி செய்வதாக மத்திய வடகிழக்கு மாகாணங்கள் வளர்ச்சிக்கான இணை அமைச்சரும் , பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள், அணுசக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று தெரிவித்துள்ளார்.
பணியாளர் அமைச்சகத்தில் மேற்கொள்ளப்பட்டுள்ள சிறப்பு வாய்ந்த சீர்திருத்தங்கள் குறித்துப் பேசிய அமைச்சர், இந்த அமைச்சகத்தின் கீழ் இயங்கும் ஓய்வூதியங்கள் துறைக்கு பெரும்பாலும் மூத்த குடிமக்களிடமிருந்து அவர்கள் தங்கள் ஓய்வூதிய வழங்கு ஆணையின் அசலை தொலைத்துவிட்டதாக புகார்கள் எழுந்ததாகக் குறிப்பிட்டார். அதுபோன்ற தருணங்களில் ஓய்வூதியதாரர்கள் பல்வேறு இன்னல்களை சந்திக்க நேரியதாக அவர் தெரிவித்தார்.
பிரதமர் திரு நரேந்திர மோடியின் டிஜிட்டல் மயமாக்கல் திட்டத்தைப் பாராட்டிய டாக்டர் ஜிதேந்திர சிங், இதன் வாயிலாக கடந்த ஆறு வருடங்களில் விரைவான வளர்ச்சி ஏற்பட்டிருப்பதாகவும், பல்வேறு அமைச்சகங்களும், துறைகளும் பெருந்தொற்று காலத்திற்கு முன்பாகவே 80 சதவீத பணிகளை மின் அலுவலகம் வாயிலாக மேற்கொண்டதாகவும் கூறினார்.
மின்னணு வழியாக “ஓய்வூதியம் வழங்கு ஆணை”, பெருந்தொற்று காலத்தில் ஏராளமான ஓய்வூதிய அதிகாரிகளுக்கு வரப்பிரசாதமாக அமைந்ததாக அமைச்சர் குறிப்பிட்டார். ஓய்வூதியதாரர்களின் வாழ்க்கையை எளிமையானதாகவும், சுமூகமானதாகவும் மாற்றும் முயற்சியில் ஏராளமான சீர்திருத்தங்கள் அறிமுகப்படுத்தப்பட்டுள்ளதாக அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1689390
-----
(Visitor Counter : 141
பிரதமர் அலுவலகம்
சர்தார் சரோவர் அணையில் சக்திவாய்ந்த மின் விளக்குகள்: பிரதமர் தொடங்கி வைத்தார்
ஐ.நா.வின் அனைத்து அதிகாரப்பூர்வ மொழிகளிலும்,ஒற்றுமை சிலை இணையதளம் தொடக்கம்
கெவாடியா கைப்பேசி செயலி தொடக்கம்
மின் விளக்குகளால் ஜொலிக்கும் ஒற்றுமை தோட்டம் தொடக்கம்
சர்தார் சரோவர் அணையில் சக்திவாய்ந்த மின் விளக்குகளை பிரதமர் திரு நரேந்திர மோடி தொடங்கி வைத்தார். ஐ.நா.வின் அனைத்து அங்கீகரிக்கப்பட்ட மொழிகளிலும் உருவாக்கப்பட்ட ஒற்றுமை சிலை இணையதளம், மின் விளக்குகளால் ஜொலிக்கும் ஒற்றுமை தோட்டத்தில், கெவாடியா கைப்பேசி செயலி ஆகியவற்றையும் பிரதமர் தொடங்கி வைத்தார். அழகு கற்றாழை செடிகள் தோட்டத்தையும், பிரதமர் தொடங்கி வைத்து பார்வையிட்டார்.
மின்விளக்குகளால் ஜொலிக்கும் ஒற்றுமை தோட்டம்
இது 3.61 ஏக்கரில் அமைந்திருக்கும் தனிச்சிறப்பான பொழுது போக்கு பூங்கா. இதில் மின் விளக்குகளால் ஒளிரும் கண்ணாடி மாயத் தோற்றங்கள், உருவங்கள் இடம் பெற்றுள்ளன. இந்த இரவு சுற்றுலா அனுபவத்தை ரசிக்க, அனைத்து சுற்றுலா பயணிகளையும் பிரதமர் வரவேற்கவுள்ளார்.
கற்றாழை தோட்டம்
இந்த பிரம்மாண்ட பசுமை தோட்டத்தில், 17 நாடுகளில் இருந்து கொண்டுவரப்பட்ட 450 தேசிய மற்றும் சர்வதேச வகைகள் உள்ளன. 25 ஏக்கர் பரப்பளவில் உள்ள இந்த பூங்காவில், 1.9 லட்சம் கற்றாழை செடிகள் உட்பட 6 லட்சம் தாவரங்கள் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1668940
----
(
பிரதமர் அலுவலகம்
நாசிக்-ஷீரடி நெடுஞ்சாலையில் ஏற்பட்ட விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு பிரதமர் நிவாரண நிதியில் இருந்து இழப்பீடு அறிவிப்பு
நாசிக்-ஷீரடி நெடுஞ்சாலையில் ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். பாதிக்கப்பட்டவர்களுக்கு பிரதமரின் தேசிய நிவாரண நிதியில் இருந்து இழப்பீடு வழங்கப்படும் என திரு மோடி அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
"நாசிக்-ஷீரடி நெடுஞ்சாலையில் நடந்த விபத்தில் ஏற்பட்ட உயிர் இழப்பு குறித்து வேதனை அடைந்தேன். உயிரிழந்தோர் குடும்பத்தினருக்கு இரங்கல்கள். காயமடைந்தவர்கள் விரைவில் குணமடையட்டும். உயிரிந்தவர்கள் குடும்பத்தினருக்கு பிரதமர் நிவாரண நிதியிலிருந்து தலா ரூ. 2 லட்சம் ரூபாய் இழப்பீடாக வழங்கப்படும். காயமடைந்தவர்களுக்கு தலா ரூ.50,000 வழங்கப்படும்: பிரதமர் மோடி’’
சுகாதாரம் மற்றும் குடும்ப நலத்துறை அமைச்சகம்
சண்டிகர் முதுநிலை மருத்துவக் கல்வி மற்றும் ஆய்வுக்கான நிறுவனத்திற்கு, சாரங்பூர் சண்டிகரில் 5.76 ஏக்கர் நிலம் வழங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, சாரங்பூரில் முதுநிலை மருத்துவக் கல்வி மற்றும் ஆய்வுக்கான நிறுவனத்தை அமைக்க 5.76 ஏக்கர் நிலத்தை வழங்க ஒப்புதல் அளித்துள்ளது.
இது புற நோயாளிகளை பரிசோதனை செய்யவும், தேவையான சிகிச்சை அளிக்கவும் உதவியாக இருக்கும். புற்று நோய் மேலாண்மை ஆய்வு மற்றும் மருத்துவ சிகிச்சை மையம், கல்வி ஆதார மையம், பல அடுக்கு வாகன நிறுத்தம் ஆகிய அனைத்து வசதிகளும் ஒரு கூரையின் கீழ், அமைக்கப்பட உள்ளன.
புதிய புறநோயாளிகள் துறை அமைக்கப்படுவது, அவசர சிகிச்சைப் பிரிவு, புற்றுநோய் சிகிச்சை மையம், எல் ஆர் சி மையத்தை மாற்றியமைப்பது ஆகியவற்றால் நோயாளிகள் அறுவை சிகிச்சைக்காக காத்திருக்கும் காலம் குறைக்கப்படும். எளிய மக்களும் பயன்பெறும் வகையில் தரமான உள்கட்டமைப்பு மருத்துவ வசதிகளுடன் கூடிய அவசர சேவை மேம்படுத்தப்படும்.
சண்டிகரில் உள்ள இந்த முதுநிலை மருத்துவக் கல்வி மற்றும் ஆய்வு நிறுவனத்தால், ஏழை நோயாளிகள் பெரிதும் பயன்பெறுவதுடன், சுகாதார சேவைகளும் மூன்றாம் நிலை கவனிப்பு மையமும் சிறப்பாக செயல்படும்.
பிரதமர் அலுவலகம்
அடோப் தலைவர் மற்றும் தலைமை செயல் அதிகாரி திரு சாந்தனு நாராயண் உடன் பிரதமர் சந்திப்பு
அடோப் தலைவர் மற்றும் தலைமை செயல் அதிகாரி திரு சாந்தனு நாராயணை பிரதமர் திரு நரேந்திர மோடி இன்று சந்தித்தார்.
இந்தியாவுடனான அடோப் நிறுவனத்தின் தற்போதைய கூட்டு மற்றும் எதிர்கால முதலீட்டு திட்டங்கள் குறித்து அவர்கள் விவாதித்தனர்.
இந்தியாவின் முன்னணி திட்டமான டிஜிட்டல் இந்தியா மற்றும் சுகாதாரம், கல்வி மற்றும் ஆராய்ச்சி மற்றும் மேம்பாடு ஆகிய துறைகளில் வளர்ந்து வரும் தொழில் நுட்பங்களை பயன்படுத்துவது குறித்தும் அவர்கள் ஆலோசித்தனர்.
சுற்றுலா அமைச்சகம்
தென்பிராந்திய சுற்றுலா மற்றும் கலாச்சார அமைச்சர்கள் மாநாடு – பெங்களூரில் நாளை தொடக்கம்: மத்திய அமைச்சர் திரு.ஜி.கிஷன் ரெட்டி, கர்நாடக முதல்வர் திரு.பசவராஜ் பொம்மை உரையாற்றுகின்றனர்
தென்பிராந்திய சுற்றுலா மற்றும் கலாச்சார அமைச்சர்கள் மாநாட்டை மத்திய சுற்றுலாத்துறை அமைச்சகம் பெங்களூரில் அக்டோபர் 28 மற்றும் 29 ஆகிய தேதிகளில் நடத்துகிறது. இதில் மத்திய அமைச்சர் திரு.ஜி.கிஷன் ரெட்டி, கர்நாடக முதல்வர் திரு.பசவராஜ் பொம்மை ஆகியோர் உரையாற்றுகின்றனர்.
இந்த இரண்டு நாள் மாநாட்டில் சுற்றுலாத்துறை, கப்பல் போக்குவரத்துத்துறை, ரயில்வே, சுற்றுச்சூழல், வனத்துறை, தொல்பொருள் ஆய்வுத்துறை ஆகிய அமைச்சகங்கள் மற்றும் நிதி ஆயோக் ஆகியவை தங்கள் திட்டங்களை தெரிவிக்கின்றன.
சுற்றுலாத்துறை குறித்து மாநில அரசுகள் மற்றும் யூனியன் பிரதேசங்களும் தங்கள் திட்டங்களை தெரிவிக்கின்றன. சுற்றுலாத் துறையின் மேம்பாடு, திறமையானவர்களை உருவாக்குதல் போன்றவற்றில் சுற்றுலாத்துறை அமைச்சகம் கவனம் செலுத்துகிறது. கடந்த சில மாதங்களாக உள்நாட்டு சுற்றுலாவில் நல்ல முன்னேற்றம் காணப்படுகிறது. சர்வதேச சுற்றுலாப் பயணிகளுக்காக விமான நிலையங்கள் விரைவில் திறக்கப்படும் சுற்றுலாப்பயணிகளிடையே நம்பிக்கையை ஏற்படுத்துவது மிகவும் முக்கியம்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766871
சுற்றுச்சூழல் மற்றும் வனத்துறை அமைச்சகம்
சிதறிய ஆதாரங்களில் இருந்து ஏற்படும் காற்று மாசுபாட்டைக் கட்டுப்படுத்தும் திட்டம் தில்லியில் வரும் குளிர்காலத்தில் சிறப்பு கவனம் செலுத்தி செயல்படுத்தப்படும்: காற்று தர மேலாண்மை ஆணையம்
சிதறிய ஆதாரங்களில் இருந்து தில்லியில் ஏற்படும் காற்று மாசுபாட்டை கருத்தில் கொண்டு, அதை கட்டுப்படுத்தும் திட்டம் வரும் குளிர்காலத்தில் சிறப்பு கவனம் செலுத்தி செயல்படுத்தப்படும் என்று காற்று தர மேலாண்மை ஆணையம் தெரிவித்துள்ளது.
தெற்கு தில்லி மாநகராட்சியின் மாதிரி திட்டத்தின் முன்னேற்றம் செப்டம்பர் 2021-ல் மதிப்பாய்வு செய்யப்பட்டது. திட்டத்தில் இருந்து கற்றுக்கொண்டதன் அடிப்படையில், அதே திட்டம் இப்போது வடக்கு தில்லி, கிழக்கு தில்லி மாநகராட்சிகள் மற்றும் புது தில்லி முனிசிபல் கவுன்சில் ஆகியவற்றில் குளிர் காலத்தில் மாசை கட்டுப்படுத்தும் நோக்கில் பெரியளவில் செயல்படுத்தப்படுகிறது.
காற்று மாசுபாடு தொடர்பான பிரச்சனைகளை எளிதில் அடையாளம் கண்டு அவற்றை தீர்ப்பது இத்திட்டத்தின் இலக்காகும். இவ்வகையான மாசின் முக்கிய ஆதாரம் குப்பைக் கிடங்குகள், குப்பைகளை எரித்தல், கட்டுமானம் மற்றும் கட்டிட இடிப்பு, வாகனங்களினால் ஏற்படும் மாசு, பொது இடத்தில் குப்பை கொட்டுவது, செப்பனிடப்படாத சாலைகள் மற்றும் தரிசு நிலத்தின் தூசிகள் என அடையாளம் காணப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1766557
பிரதமர் அலுவலகம்
மகளிர் ஹாக்கியில் நாம் நூலிழையில் பதக்கத்தை இழந்தோம், ஆனால் நமது அணி புதிய இந்தியாவின் உணர்வை பிரதிபலிக்கிறது: பிரதமர்
“டோக்கியோ ஒலிம்பிக் 2020 போட்டியில், மகளிர் ஹாக்கியில் நாம் நூலிழையில் பதக்கத்தை இழந்தோம். ஆனால் நமது அணி, நம்மால் முடிந்த அளவு சிறப்பாகச் செய்வோம், புதிய எல்லைகளை எட்டுவோம் என்ற புதிய இந்தியாவின் உணர்வை பிரதிபலிக்கிறது” என்று பிரதமர் திரு.நரேந்திர மோடி கூறியுள்ளார். டோக்கியோ ஒலிம்பிக் போட்டியில் நமது மகளிர் ஹாக்கி அணியின் மிகச் சிறப்பான ஆட்டத்தை நாம் என்றென்றும் நினைவு கூர்வோம் என்றும் அவர் தெரிவித்துள்ளார்.
இது தொடர்பாக பிரதமர் வெளியிட்டுள்ள தொடர் சுட்டுரைச் செய்திகளில் கூறியுள்ளதாவது:
“டோக்கியோ 2020 ஒலிம்பிக் போட்டியில் நமது மகளிர் ஹாக்கி அணியின் மிகச் சிறப்பான ஆட்டத்தை நாம் என்றும் நினைவு கூர்வோம். அவர்கள் தம்மால் இயன்ற அளவு சிறந்த விளையாட்டுத் திறனை தொடர்ந்து வெளிப்படுத்தினார்கள். இந்த அணியின் ஒவ்வொரு உறுப்பினரும், அசாத்திய துணிவையும், திறமையையும், உறுதியையும் பெற்றிருக்கிறார்கள். இந்த உன்னதமான அணியை எண்ணி இந்தியா பெருமைப்படுகிறது.
மகளிர் ஹாக்கியில் நாம் மயிரிழையில் பதக்கத்தை தவற விட்டோம். ஆனால், இந்த அணி, நம்மால் முடிந்த அளவு சிறப்பாகச் செய்வோம், புதிய எல்லைகளை எட்டுவோம் என்ற புதிய இந்தியாவின் உணர்வை வெளிப்படுத்துகிறது. மிக முக்கியமாக, இவர்களின் வெற்றி இந்தியாவின் இளம் மகள்களை ஹாக்கி விளையாடவும், அதில் சிறப்பான நிலையை எட்டவும் பெரிதும் ஊக்குவிக்கும். இந்த அணியால் பெருமை கொள்கிறேன்”.
சுகாதாரம் மற்றும் குடும்ப நலத்துறை அமைச்சகம்
கொவிட்-19 மருத்துவ மேலாண்மை பற்றிய சமீபத்திய தகவல்கள்
இன்னும் அதிக அளவில் நோயாளிகளின் நலன் சார்ந்து இருக்கும் வகையில் மருத்துவமனைகளில் கொவிட் நோயாளிகளை அனுமதிப்பதற்கான தேசிய கொள்கை திருத்தப்பட்டுள்ளது.
இது தொடர்பாக மாநிலங்களுக்கு வழங்கப்பட்டுள்ள குறிப்பிடத்தகுந்த அறிவுறுத்தலில், பல்வேறு பிரிவுகளின் கீழ் வரும் கொவிட் மையங்களில் கொவிட் நோயாளிகளை அனுமதிப்பதற்கான தேசிய கொள்கை மத்திய சுகாதாரம் மற்றும் குடும்ப நல அமைச்சகத்தால் திருத்தப்பட்டுள்ளது.
கொவிட் நோயாளிகளுக்கு முறையான, சிறப்பான மற்றும் விரிவான சிகிச்சை வழங்குவதை இந்த நோயாளி நலன் சார்ந்த நடவடிக்கை நோக்கமாகக் கொண்டுள்ளது.
அனைத்து மாநிலங்கள் மற்றும் யூனியன் பிரதேசங்களுக்கு மத்திய அரசு வழங்கியுள்ள அறிவுறுத்தலின்படி, மத்திய அரசு, மாநில அரசுகள் மற்றும் யூனியன் பிரதேச நிர்வாகத்தின் கீழ் இருக்கும் மருத்துவமனைகள்  கீழ்கண்டவற்றை பின்பற்ற வேண்டும்:
கொவிட் மருத்துவ மையத்தில் ஒருவரை சேர்ப்பதற்கு கொவிட் பாதிப்பு உறுதிப்படுத்தப்பட்ட பரிசோதனை முடிவு கட்டாயமில்லை. சந்தேகத்துக்கிடமான நோயாளியை அதற்குரிய வார்டில் அனுமதிக்கலாம்.
எக்காரணத்தை முன்னிட்டும் எந்த நோயாளிக்கும் மருத்துவ சேவைகள் மறுக்கப்படக் கூடாது. நோயாளி வேறொரு நகரத்தை சேர்ந்தவராக இருந்தாலும் ஆக்சிஜன் அல்லது அத்தியாவசிய மருந்துகள் உள்ளிட்ட சேவைகள் வழங்கப்பட வேண்டும்.
மருத்துவமனை அமைந்திருக்கும் நகரத்தில் வசிப்பதற்கான அடையாள சான்று இல்லை என்ற காரணத்தால் எந்த நோயாளிக்கும் அனுமதி மறுக்கப்படக் கூடாது
தேவையின் அடிப்படையில் நோயாளி மருத்துவமனையில் சேர்த்துக் கொள்ளப்பட வேண்டும். மருத்துவமனை சிகிச்சை தேவை இல்லாத நபர்கள் படுக்கைகளை ஆக்கிரமித்து இருப்பதை அனுமதிக்க கூடாது.
மேலும், மருத்துவமனையிலிருந்து வீட்டுக்கு அனுப்புவது என்பது https://www.mohfw.gov.in/pdf/ReviseddischargePolicyforCOVID19.pdf என்ற முகவரியில் இருக்கும் திருத்தப்பட்ட கொள்கையின் அடிப்படையில் மட்டுமே இருக்க வேண்டும்.
மேற்கண்ட அறிவுறுத்தல்களை செயல்படுத்துவதற்கான உத்தரவுகளை மூன்று நாட்களுக்குள் அனைத்து மாநிலங்களின் தலைமைச் செயலர்கள் வெளியிட வேண்டும் என்று மத்திய சுகாதார அமைச்சகம் கேட்டுக் கொண்டுள்ளது.
மேலும் விவரங்களுக்கு https://pib.gov.in/PressReleasePage.aspx? PRID=1717009(Visitor Counter : 249
நிதி அமைச்சகம்
ஜிஎஸ்டி முறையின் கீழ், சட்ட அதிகாரம் பெற்ற வரிஅலுவலரின் உதவியுடன் வரி செலுத்துவோர் வழி அதிகாரம் பெற்ற கையெழுத்தாளரின் மின்னஞ்சல் மற்றும் கைபேசி எண்கள் மாற்றம்
தங்கள் சார்பாக வரிசெலுத்துப் பதிவுக்கு விண்ணப்பம் செய்தபோது தங்களால் அதிகாரமளிக்கப்பட்ட இடையீட்டாளர்கள் தங்களது சொந்த மின்னஞ்சல் முகவரி மற்றும் கைபேசி எண்களைப் பயன்படுத்திக்கொண்டது தொடர்பான புகார்கள் வரி செலுத்துவோரிடமிருந்து பெறப்பட்டுள்ளன. அவர்கள் இப்போது பயன்பாட்டாளர் சான்றாவணங்களை யார் சார்பாக முதல் இடத்தில் பதிவு செய்தார்களோ அந்த வரி செலுத்துவோரிடம் பகிர்ந்துகொள்வதில்லை. வரி செலுத்துவோர் அவர்களுடைய தயவில் இருக்க வேண்டியுள்ளது.
வரிசெலுத்துவோரின் இந்தச் சிரமங்களைக் கருத்தில் கொண்டு, அதிகாரம் பெற்ற கையெழுத்தாளரின் மின்னஞ்சல் மற்றும் கைபேசி எண்களை மேம்படுத்துவதற்கான ஒரு செயல்கூறு ஜிஎஸ்டி முறையில் காணக்கிடைக்கிறது. மின்னஞ்சல் மற்றும் கைபேசி எண்கள் வரி செலுத்துவோரின் சம்பந்தப்பட்ட சட்ட அதிகாரம் பெற்ற வரி அதிகாரிகளால் கீழ்க்காணும் வகையில் மேம்படுத்தப்படலாம் :
பின்பற்ற வேண்டிய படிநிலைகள் :
- வணிகத்திற்கு ஒதுக்கீடு செய்யப்பட்ட ஜிஎஸ்டி அடையாள எண்ணுக்கான பாஸ்வேர்டைப் பெறுவதற்கு, வரி செலுத்துவோர் சம்பந்தப்பட்ட சட்ட அதிகாரம் பெற்ற வரி அதிகாரியை அணுக வேண்டும்.
- < வரி செலுத்துவோர் என்பதில் உள்ள https://www.gst.gov.in, தேர்வுத் தேடுதல் மூலம் சட்டஎல்லையைச் சரிபார்க்கலாம்.> ஒதுக்கீடு செய்யப்பட்ட சட்ட எல்லை சிவப்பு எழுத்துகளில் காட்டப்பட்டிருக்கும்.>
- வரி செலுத்துவோர் அவருடைய அடையாளத்தை நிலைநாட்டவும் அவருடைய ஜிஎஸ்டி அடையாள எண் தொடர்பான விவரங்களைச் செல்லத்தக்கதாக்கவும் உரிய சான்று ஆவணங்களை வரி அதிகாரிகளிடம் அளிக்குமாறு கேட்டுக்கொள்ளப்படுவார்கள்.
- குறிப்பிட்ட நபர் ஜிஎஸ்டி அடையாள எண் முறையில் ஒரு பங்குதாரராக அல்லது அதிகாரம் பெற்ற கையெழுத்தாளராகச் சேர்க்கப்பட்டுள்ளாரா என்பதை வரி அதிகாரி பரிசோதித்தறிவார்.
- இந்த செயல்முறையை நம்பகப்படுத்துவதற்கு ஆதரவாக ஜிஎஸ்டி வலைத்தளத்தில் அவசியமான நிரூபணங்களை வரி செலுத்துவோர் வலையேற்றுவார்.
- வரி செலுத்துவோரால் அளிக்கப்பட்ட புதிய மின்னஞ்சல் முகவரி மற்றும் கைபேசி எண்களை வரி அதிகாரி பதிவு செய்வார்.
- ஆவணங்களை வலையேற்றம் செய்த பின்னர், வரி அதிகாரி ஜிஎஸ்டி அடையாள எண் முறையில் பாஸ்வேர்டை மாற்றியமைப்பார்.
- மாற்றியமைக்கப்பட்ட பயனாளர் பெயர் மற்றும் தற்காலிக பாஸ்வேர்ட் ஆகியவை வரி அதிகாரியால் குறிக்கப்பட்ட மின்னஞ்சல் முகவரிக்குத் தெரிவிக்கப்படும்.
- வரி செலுத்துவோர் முதல் முறை லாக் இன் இணைப்பைப் பயன்படுத்தி ஜிஎஸ்டி வலைத்தளமான https://www.gst.gov.in/ ஐ லாக் இன் செய்வது அவசியம்.
(- வரி செலுத்துவோருக்கு மின்னஞ்சல் செய்யப்பட்ட பயனாளர் பெயர் மற்றும் தற்காலிக பாஸ்வேர்ட் ஆகியவற்றுடன் கூடிய முதல் முறை லாக் இன் செய்த பின்னர், பயனாளர் பெயர் மற்றும் பாஸ்வேர்டை மாற்றிக்கொள்ளும்படி கணினி அறிவுறுத்தும். மேற்குறிப்பிட்ட பயனாளர் பெயர் மற்றும் பாஸ்வேர்ட் ஆகியவற்றை இப்போது வரி செலுத்துவோர் பயன்படுத்தலாம்.
சிறுபான்மையினர் நலன் அமைச்சகம்
ஹஜ் கொள்கை
இந்திய ஹஜ் யாத்திரிகர்கள் இந்தியாவிலும், சவுதி அரேபியாவிலும் பாதுகாப்பாக பயணிக்கவும், தங்குவதற்கும், நலமுடன் இருப்பதற்கும் விமானப் போக்குவரத்து, சுகாதாரம் மற்றும் குடும்ப நலத்துறை அமைச்சகங்கள், மாநிலம் மற்றும் யூனியன் பிரதேசங்களின் ஹஜ் கமிட்டிகள், இந்திய ஹஜ் கமிட்டி, வெளியுறவு அமைச்சகம், ஜித்தாவில் உள்ள இந்திய துணை தூதரகம் உள்ளிட்டவைகளுடன் ஒருங்கிணைந்து தேவையான விரிவான ஏற்பாடுகளை மத்திய அரசு மேற்கொண்டுள்ளது. ஹஜ் மேலாண்மையுடன் பல்வேறு உரையாடல்கள் வாயிலாக இந்த ஆண்டு ஹஜ் பயணத்திற்கான முன்னேற்பாடுகளை முன்கூட்டியே சிறுபான்மைத் துறை அமைச்சகம் செய்துள்ளது.
இத்தகவலை மத்திய சிறுபான்மையினர் நலத்துறை அமைச்சர் திருமதி ஸ்மிருதி ஜூபின் இரானி மக்களவையில் இன்று தெரிவித்தார்.
-----
AP/IR/RS/KPG
(Visitor Counter : 74
சுற்றுலா அமைச்சகம்
சுற்றுலா அமைச்சகம் ”நமது தேசத்தைப் பாருங்கள்” என்ற வெபினார் தொடரின் கீழ் டார்ஜிலிங்கின் சிறப்பான பாரம்பரியத்தை வெளிப்படுத்தும் ”வங்கதேசத்தின் ஹிமாலயப் பகுதிகள்” என்ற தனது 14வது வெபினாரை நடத்தியது
”நமது தேசத்தைப் பாருங்கள்” திட்டத்தின் கீழ் வங்கதேசத்தின் ஹிமாலயப் பகுதிகள் என்ற தலைப்பிலான 14வது சுற்று வெபினாரை 2 மே 2020 அன்று சுற்றுலா அமைச்சகம் நடத்தியது. இந்த வெபினாரை ஹெல்ப் டூரிசம் பிரைவேட் லிமிடெட்டின் திரு சுப்ரதிம்  பாசு வழங்கினார். இந்த வெபினார் டார்ஜிலிங், டார்ஜிலிங்கில் விளையும் தேயிலையின் வரலாறு, டார்ஜிலிங் ஹிமாலயன் ரெயில்வே  அல்லது டாய் ரெயிலின் கதை, இயற்கை உலா நடை மற்றும் மலையேற்றம், பழங்கால பங்களாக்களின் பாரம்பரியம், தனிப்பட வாடகைக்குக்கு எடுக்கும் ரெயில், கிராமங்களின் கலாச்சாரங்கள், அங்கு வசிப்பவர்களுடன் இணைந்து தங்குதல் ஆகிய சிறப்பம்சங்களை பங்கேற்பாளர்களுக்கு வெளிப்படுத்தியது.
சுற்றுலா அமைச்சகத்தால் ஹிமாலயப் பகுதிகள் சுற்றுலாவுக்கு உகந்த இடமாக மேம்படுத்தப்படுகின்றன. இந்திய ஹிமாலயப்பகுதிகள் வருடந்தோறும் சுற்றுலாவாசிகளுக்கு பல்வேறு காட்சி இன்பங்களைத் தருவதால் அமைச்சகத்தின் இந்த முயற்சியானது ஆண்டு முழுவதும் சுற்றுலா செல்வதற்கு ஏற்ற இடமாக ஹிமாலயப்பகுதிகளை சந்தைப்படுத்த இந்தியாவுக்கு உதவியாக இருக்கிறது. சுதேசியத் தரிசனம் என்ற திட்டத்தின் கீழ் சுற்றுலா அமைச்சகம் முன்கூட்டியே திட்டமிட்டும் முன்னுரிமை அடிப்படையிலும் நாட்டில் குறிப்பிட்ட மையக்கருத்துச் சார்ந்த இடங்களை இணைக்கும் சுற்று வழிப்பாதை சுற்றுலாவை மேம்படுத்தி வருகிறது. இந்தத் திட்டத்தின் ஹிமாலயன் சுற்றுவழிப் பாதை சுற்றுலா என்பதும் அடையாளம் காணப்பட்டுள்ள ஒரு மையக் கருத்தாகும். மத்திய சுற்றுலா அமைச்சகத்தின் ”நமது தேசத்தைப் பாருங்கள்” வெபினார் தொடர் வரிசையில் 2 மே 2020ஆம் தேதியில் நடைபெற்ற 14வது வெபினார் வங்கதேசத்தின் ஹிமாலயாப் பகுதிகளின் கதைகளை எடுத்துச் சொல்லியது.
வெப்பினார்களின் தொடர்களை https://www.youtube.com/channel/UCbzIbBmMvtvH7d6Zo_ZEHDA என்ற இணைய முகவரியில் பார்க்கலாம். அதே போன்று இந்திய அரசின் சுற்றுலா அமைச்சகத்தின் அனைத்து சமூக ஊடக ஹேண்டில்களிலும் பார்க்கலாம்.
அடுத்த வெபினார் ”பஞ்சாப் – விளக்கப் பிரசுரங்களைத் தாண்டி” என்ற தலைப்பில் 5 மே 2020 அன்று முற்பகல் 11.00 மணிக்கு நடைபெறும்.
(Visitor Counter : 126
உணவுப் பதப்படுத்துதல் தொழிற்சாலைகள் அமைச்சகம்
இந்திய உணவு தொழில்துறையின் வளர்ச்சி: தமிழகம் குறித்த புள்ளிவிவரங்கள்
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய உணவு பதப்படுத்துதல் தொழில்கள் இணை அமைச்சர் திரு பிரகலாத் சிங் படேல் கீழ்காணும் தகவல்களை அளித்தார்.
2014-15-ல் $36.18 பில்லியனாக இருந்த மொத்த வேளாண்-உணவு ஏற்றுமதி 2020-21ல் $38.32 பில்லியனாக 0.96 சதவீத கூட்டு வருடாந்திர வளர்ச்சி வீதத்தில் வளர்ந்துள்ளது.
2014-15-ல் 1.34 லட்சம் கோடி ரூபாயாக இருந்த உணவு பதப்படுத்துதல் துறையின் மொத்த மதிப்பு கூட்டல் 2019-20ல் 10.8 சதவீத கூட்டு வருடாந்திர வளர்ச்சி வீதத்துடன் ரூ 2.24 லட்சம் கோடியாக உயர்ந்துள்ளது.
புள்ளிவிவரம் மற்றும் திட்ட அமலாக்க அமைச்சகத்தால் வெளியிடப்பட்ட சமீபத்திய தரவுகளின்படி, தொழில்துறையின் ஆண்டு ஆய்வு  வாயிலாக தெரியவந்துள்ள உணவுப் பொருட்கள் மற்றும் பானங்கள் உற்பத்தியின் கடந்த மூன்று ஆண்டு கால மொத்த உற்பத்தி விவரங்கள் பின்வருமாறு:
அகில இந்திய அளவில் உணவுப் பொருட்கள் மற்றும் பானங்கள் உற்பத்தி 2016-17-ல் ரூ 10,94,982.05 கோடியாகவும், 2017-18-ல் ரூ 11,86,496.47 கோடியாகவும், 2018-19-ல் ரூ 12,76,987.89 கோடியாகவும் இருந்தது.
தமிழ்நாட்டை பொருத்தவரை உணவுப் பொருட்கள் மற்றும் பானங்கள் உற்பத்தி 2016-17-ல் ரூ 92,550.15 கோடியாகவும், 2017-18-ல் ரூ 1,00,515.63 கோடியாகவும், 2018-19-ல் ரூ 90,747.80 கோடியாகவும் இருந்தது.
புதுச்சேரியில் உணவுப் பொருட்கள் மற்றும் பானங்கள் உற்பத்தி 2016-17-ல் ரூ 2319.29 கோடியாகவும், 2017-18-ல் ரூ 3117.54 கோடியாகவும், 2018-19-ல் ரூ 3051.87 கோடியாகவும் இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780033
-----
(Visitor Counter : 98